Стар музей на Акропола

Старият музей на Акропола (на гръцки: (Παλαιό) Μουσείο Ακρόπολης, (Palaio) Mouseio Akropolis) е бивш археологически музей, разположен в Атина, Гърция на археологическия обект Акропол. Той е построен в ниша в източния край на скалата и по-голямата му част се намира под нивото на върха на хълма, което го прави невидим. Той е смятан за един от най-големите археологически музеи в Атина. Поради ограничения си размер, гръцкото правителство решава в края на 80-те години да построи нов музей. Новият музей на Акропола сега е построен в подножието на Акропола. През юни 2007 г. старият музей затвори вратите си, а антиките поместени в него са преместени в новия им дом, който е открит на 20 юни 2009 г. Музеят съдържа само каменни статуи от монументите на Акропола и от местните разкопки. От началото на разкопките вазите и бронзовите фигури се пазят в Националния археологически музей на Атина, като надписите са в Епиграфския музей. История Музеят е дом на много от древните реликви на гръцкия свят, намерени в и около Атинския Акропол, откакто са започнали разкопките. Проектиран е от архитект Панагис Калкос и е построен между 1865 и 1874 г. През 1950-те е разширен на изток, а експозицията е пренаредена от археолога И. Мелиадес. Много от уникалните творби на изкуството, които красят Акропола, са откраднати и изнесени в чужбина. Най-сериозно е ограбването на паметници в началото на XIX век, като най-прочут случай е износът на скулптурни украси от Партенона от лорд Томас Елгин, британски посланик в Османската империя. Сградата се намира в югоизточния ъгъл на Акропола. През 1974 г. министър-председателят Константинос Караманлис предлага изграждането на нов музей. Първоначалните планове са изготвени под ръководството на Мелина Меркури и е избран теренът на бившата военна болница Макригиани и казармите на жандармерията. Първия конкурс е силно критикуван и няколко години по-късно е обявен нов конкурс. През 2007 г. старата сграда е затворена, за да се подготви преместването в новата сграда. Новата сграда Новата сграда е проектирана от Бърнард Чуми и Михали Фотиадес и е построена в периода 2002 – 2007 г. на улица Ареопагиту. Тя е открита в събота, 20 юни 2009 г., а входната такса беше 1 евро за първата година и 5 евро след това. Нанесени щети на Акропола Отводнителните тръби от Стария музей на Акропола са приписани за причиняването на голяма част от разпадането на Акропола. Колекция Колекцията на музея включва: скулптури от архаичния период фронтони от храмове от архаичния период архаични конници скулптори от строгия стил фронтони и метопи от Пантеона фриз от Партенона фриз от Ерехтейона парапети от храма на Атина Нике фриз от храма на Атина Нике Кариатиди глинени фигурки и вази от светилището на нимфите Най-важни в експозицията са: „Мосхофорос“ – „Носач на телета“ Ко̀ра в пеплос Ко̀ра с бадемови очи Фронтон от древния храм Момчето на Критий Релефът „Замислената Атина“ Фрагменти от фриза на Партенона Метоп от Партенона Кариатидите Релефен парапет от храма на Нике – един от парапетите, които укрепват трите страни на зоната около храма на Атина Нике; младата Нике е показана с полу-разперени крила, навеждаща се, за да върже или развърже сандала си. Датира се около 410 година пр.н.е. Вижте също Нов музей на Акропола Акропол Класическа Гърция Източници Външни препратки www.culture.gr